వారి మనస్సులలో నా ధర్మవిధి ఉంచెదను. వారి హృదయము మీద దాని వ్రాసెదను. నేను వారికి దేవుడనై యుందును వారు నాకు జనులగుదురు. ( యిర్మీయా 31:33,34 )
"నా ధర్మవిధి మీ హృదయములలో వ్రాసెదను" అని దేవుడు సెలవిస్తే అది స్వంత గొప్పలాగా తలంచకూడదు. ఇది రక్తము ద్వారా చేయబడిన నిబంధన. రొట్టె విరిచి ద్రాక్షారసము ఇవ్వక ముందు "ఇది నా రక్తము; అనగా పాపక్షమాపణ నిమిత్తము అనేకుల కొరకు చిందింపబడుచున్న నిబంధన రక్తము" అని యేసు చెప్పెను.
నిబంధన అనునది ఇద్దరి మధ్య అనగా దేవునికి, నీకు మధ్య జరుగుతుంది. యేసుక్రీస్తు ప్రభువు తానే చిందించిన రక్తము ద్వారా ఇది జరిగినది. అది ముద్ర. ఈ నిబంధన యొక్క అంతిమ ముద్ర. ఆయన రక్తములో పాలు పొందునప్పుడెల్లా అది ఎంతో విలువైనదని గుర్తు చేసుకోవాలి. అది చౌకరకపు నిబంధన కాదు. అది వాడబారునది కాదు. అది యేసు రక్తము ద్వారా ముద్ర వేయబడిన నిబంధన. అంతకుముందు అబద్దాలు చెప్పేవాడివైనప్పటికిని ఈ నూతన నిబంధన చేసుకొన్న తర్వాత అబద్దాలు మాట్లాడలేవు. పాతవి గతించెను. అన్నియు క్రొత్తవి ఆయెను. "నా ధర్మవిధులను వారి హృదయమునందుంచి వారి మనస్సుల మీద వాటిని వ్రాయుదును" (హెబ్రీ 10:16 )
"నీవు అంతరంగమున సత్యమును కోరుచున్నావు" అని దావీదు చెప్పుచున్నాడు. అతని తలంపులు ఎక్కడ నుండి మొదలవుతాయో అది అతనికి తెలుసు. అతని అంతరంగములో వ్యభిచారము, నరహత్య ఉన్నట్లును, సత్యము లేనట్లును గమనించినప్పుడు దేవునికి ఏడుస్తూ మొరపెట్టుచున్నాడు. మన అంతరంగమున దేవుడు ఆయన ధర్మవిధులను వ్రాయును. కనుక ఎవరును నిరుత్సాహపడరాదు. మనము ఆయన నిబంధనను ఉల్లంఘించినప్పుడు మన ఆత్మలకు ఎంతో తీవ్రమైన గాయం కలుగుతుంది. అయితే యేసురక్తములో కడుగబడితే మనం క్రొత్త నిబంధనలోనికి వస్తాము. ఈ నిబంధన మన వెలుపల నున్నది కాదు.
పర్వతము మీద పాత నిబంధన ఇవ్వబడినప్పుడు ఇశ్రాయేలీయులు పర్వత సమీపమునకు రాలేకపోయారు. కొండ అంచు ముట్టుకోడానికి కూడ వారికి అనుమతి ఇవ్వబడలేదు. వారు ఆ నిబంధనలో దూరంగా ఉండి పాల్గొన్నారు. అయితే ఈ క్రొత్త నిబంధన వ్యక్తిగతమైనది. నీ తండ్రి నీ కొరకు ఆ నిబంధన చేయలేడు. యేసు యొద్దకు వెళ్లి ఆయన రక్తము క్రిందకు నీవు వచ్చినప్పుడు ఆయన తన క్రొత్త నామమును నీ హృదయముపై వ్రాయును. ఆయన తన ధర్మవిధులను నీ అంతరంగములో వ్రాయును.
vaari manassulalo naa dharmavidhi unchedanu. vaari hrudayamu meeda daani vraasedanu. nenu vaariki devudanai yundunu vaaru naaku janulaguduru. ( yirmia 31:33,34 )
"naa dharmavidhi mee hrudayamulalo vraasedanu" ani devudu selaviste adhi swanta goppalaagaa talanchakudadu. idhi raktamu dwara cheyabadina nibandhana. rotte virichi draakshaarasamu ivvaka mundu "idhi naa raktamu; anagaa paapakshamaapana nimittamu anekula koraku chindimpabaduchunna nibandhana raktamu" ani yesu cheppenu.
nibandhana anunadi iddari madhya anagaa devuniki, neeku madhya jarugutundi. yesukreestu prabhuvu taane chindinchina raktamu dwara idhi jariginadi. adhi mudra. ee nibandhana yokka antima mudra. aayana raktamulo paalu pondunappudella adhi entho viluvainadani gurtu chesukovali. adhi choukarakapu nibandhana kaadu. adhi vaadabaarunadi kaadu. adhi yesu raktamu dwara mudra veyabadina nibandhana. antakumundu abaddaalu cheppevadivainappatika ee noothana nibandhana chesukonna tarvaata abaddaalu matladalevu. paatavi gatinchenu. anniyu krottavi aayenu. "naa dharmavidhulanu vaari hrudayamunandunchi vaari manassula meeda vaatini vraayudunu" (hebri 10:16 )
"neevu antarangamuna satyamunu koruchunnavu" ani daaveedu cheppuchunnadu. athani talampulu ekkada nundi modalavutayo adhi ataniki telusu. athani antarangamulo vyabhichaaramu, narahatya unnatlunu, satyamu lenatlunu gamaninchinappudu devuniki edustu morapettuchunnadu. mana antarangamuna devudu aayana dharmavidhulanu vraayunu. kanuka evarunu nirutsaahapadaraadu. manamu aayana nibandhananu ullanghinchinappudu mana aatmalaku entho teevramaina gaayam kalugutundi. ayithe yesuraktamulo kadugabadithe manam krotta nibandhanalooniki vastaamu. ee nibandhana mana velupala nunnadi kaadu.
parvatamu meeda paata nibandhana ivvabadinappudu israayeleeyulu parvata sameepamunaku ralekapoyaru. konda anchu muttukodaniki kuuda vaariki anumati ivvabadaledu. vaaru aa nibandhanalo dooramgaa undi paalgonnaaru. ayithe ee krotta nibandhana vyaktigatamainadi. nee tandri nee koraku aa nibandhana cheyaledu. yesu yoddaku velli aayana raktamu krindaku neevu vachinappudu aayana tana krotta naamamunu nee hrudayamupai vraayunu. aayana tana dharmavidhulanu nee antarangamulo vraayunu.